BRATSKA OTMICA

Bio jednom jedan bogataš koji je živio u Parizu. Ime mu je Jean. Iako mu je novac jedna od najvažnijih stvari u životu, jako mu je stalo i do obitelji. Ima prekrasnu ženu Janinu i jednu kćer od 15 godina. Ime joj je Elisa. Dobro uči i uzorna je, ali se u zadnje vrijeme počela družiti s nekim sumnjivim dečkima, što njenom ocu teško pada. Jean je u više navrata pokušao odgovoriti Elisu od takvog društva, no ona nije odustajala.

Jednog dana Elisa se javila ocu i otišla prošetati. Jean joj je to dopustio jer joj je vjerovao. Dogovorili su se da će mu se javiti svaki sat. Nakon dva sata otac se već jako zabrinuo. Zvao ju je na telefon, ali nije se javljala. Zvao je i njene prijatelje misleći da je kod njih, ali svatko je odgovorio da je nije vidio. Nakon što je u obitelji već zavladala zabrinutost, na vrata je zazvonio poštar. Jean je otvorio. Poštar mu je pružio žutu omotnicu. Tada Jean još nije znao da će mu ta žuta omotnica promijeniti život ... Otvorio je omotnicu u kojoj je bilo pismo. U pismu je pisalo: “*Ako želite vidjeti svoju kćer Elisu, donesite 1 milijun na uzbrdicu iznad vaše vile. Ako ne donesete zadani iznos, kćer vam neće doživiti 16 godinu.“* Janine je dovršila pismo u suzama. Ništa joj nije bilo jasno. Nema nikakvih neprijatelja, a nije imao ni nikavih nedavnih skandala. Ipak nakon što je po deseti put pročitao pismo, primijetio je nešto sumnjivo. U pismu je otmičar spominjao ime njegove kćeri te njene godine. To znači da je otmičar netko poznat. Nakon što je ovo shvatio, Jean se više nije dvoumio tko je otmičar. To je bio njegov polubrat Pierre. Odrastajući, Pierre je mrzio Jeana. Pošto je Jean bio jedino pravo dijete od oca i majke, njega su uvijek uzdizali iznad Pierra. Kad je Pierre odrastao, počeo je piti i baviti se kriminalom, a i dalje je prezirao brata. Očito se tek sad odvažio napraviti nešto protiv Jeana. Jean je znao da ga Pierre mrzi, ali da ga mrzi toliko da bi mu oteo kćer, to nije mogao ni zamisliti. Jean nikad nije spominjao svojoj obitelji Pierra, ali sad je bio primoran sve ispričati svojoj ženi. Nakon duljeg razmišljanja odlučili su pozvati policiju da im pomogne. Jean je imao dobrog prijatelja u policiji koji je pratio cijelu akciju. Policija je odlučila pripremiti zasjedu. Pošto Jeanu nije bio problem skupiti novac, odmah su počeli organizirati akciju. Odlučili su da će policija na mjesto primopredaje doći prije i sakriti se. Jedan dio ekipe biti će s jedne strane, tako da Pierre ne može ozlijediti Elisu, a druga s druge strane, tako da ga mogu uhapsiti. Došlo je vrijeme primopredaje. Jean je s mikrofonom u uhu i aktovkom u ruci bojažljivo prišao na uzbrdicu. Nakon kraćeg čekanja začuo se zvuk automobila. Pierre je izašao iz auta vodeći Elisu ispred sebe.

* Opet se susrećemo, dragi polubrate - pozdravio je Pierre zlobno.

Jean je pružio aktovku Pierru, ali Pierre ga je prevario. Uzeo je pištolj i preslonio ga Elisi na čelo. Htio je da Jean pati i gleda kako njegova jedina kćer umire. Tada se začuo povik i hrpa istreniranih policajaca izašla je iz zasjede. Uhapsili su Pierra, a Elisu poveli k ocu. Jeanu su, kao iz oblaka, potekle suze. Zagrlili su se i više niti jedna nesuglasica ih nije mogla razdvojiti. Na kraju je Pierre priznao da je on zvao Elisu u sumnjiva društva i poticao ju da im se pridruži kako bi lakše mogao ostvariti svoj plan. Zahvaljujući, nažalost, lošoj stvari, nakon dugo vremena ništa nije moglo stati između Jeanove obitelji …

Marija Franičević, 6. razred